《立春》
宋代·郭印

颇恨东风巧入帘，不论朱户与茅檐。
青春处处为谁好，白发年年空自嫌。
市酒岂能供燕笑，官娃无复问秾纖。
强随儿辈追时节，菜压香盘未损廉。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。